
Text rozhodnutia
Súd: Krajský súd Prešov Spisová značka: 3S/38/2016 Identifikačné číslo súdneho spisu: 8016200727 Dátum vydania rozhodnutia: 01. 06. 2017 Meno a priezvisko sudcu, VSÚ: JUDr. Ľuboslava Mruškovičová ECLI: ECLI:SK:KSPO:2017:8016200727.2 Uznesenie Krajský súd v Prešove v právnej veci žalobkyne N. S., bytom G. 7, G. - D., zastúpenej JUDr. Martinou Kožárovou Jenčovou, advokátkou, so sídlom v Prešove, Slovenská 69, proti žalovanému Okresnému úradu Prešov, odbor opravných prostriedkov, Námestie mieru 3, za účasti: 1) Slovenského pozemkového fondu, Búdkova cesta 36, Bratislava, 2) Slovenského vodohospodárskeho podniku, š.p., Radničné námestie 8, Banská Štiavnica, 3) Okresného úradu Prešov, Námestie mieru 3, 4) Mesta Prešov, Hlavná 73, o preskúmanie zákonnosti rozhodnutia žalovaného zo dňa 27. júla 2016 číslo: Co XX/XXXX/Lu v spojení s rozhodnutím Okresného úradu Prešov, katastrálneho odboru zo dňa 31. decembra 2015 číslo: C O. XXX-X/XXXX/Dň na základe správnej žaloby, takto r o z h o d o l : Konanie zastavuje. Žiaden z účastníkov nemá právo na náhradu trov konania. o d ô v o d n e n i e : 1. Žalobou zo dňa 03.10.2016 sa žalobkyňa domáhala preskúmania zákonnosti rozhodnutia žalovaného zo dňa 27.07.2016 č. Co XX/XXXX/Lu v spojení s rozhodnutím prvostupňového správneho orgánu zo dňa 31.12.2015 č. C ROEP XXX-X/XXXX/Dň. 2. Podaním doručeným krajskému súdu dňa 15.05.2017 žalobkyňa prostredníctvom právnej zástupkyne oznámila, že žalobu berie v zmysle § 63 zákona č. 162/2015 Z.z. Správneho súdneho poriadku ( ďalej len S.s.p. ) späť a navrhuje konanie podľa § 99 S.s.p. zastaviť. 3. Podľa § 63 S.s.p. žalobca môže do vydania rozhodnutia správneho súdu vziať žalobu späť, a to sčasti alebo celkom. Ak je žaloba vzatá späť celkom, správny súd konanie zastaví. Ak je žaloba vzatá späť sčasti, správny súd konanie v tejto časti zastaví. O čiastočnom späťvzatí žaloby rozhodne správny súd v rozhodnutí vo veci samej. 4. Podľa § 99 písm. a) S.s.p. správny súd konanie uznesením zastaví, ak žalobca vzal žalobu späť skôr, ako správny súd vo veci rozhodol. 5. Vzhľadom na skutočnosť, že žalobkyňa vzala žalobu späť skôr, ako správny súd vo veci rozhodol, správny súd podľa § 99 písm. a) S.s.p. konanie zastavil. 6. O náhrade trov konania rozhodol podľa § 170 S.s.p., podľa ktorého žiaden z účastníkov nemá právo na náhradu trov konania, ak konanie bolo zastavené. 7. Toto rozhodnutie prijal senát správneho súdu pomerom hlasov 3:0 ( § 139 ods. 4 v spojení s § 147 ods. 2 S.s.p. ). Poučenie: Proti tomuto uzneseniu je prípustná kasačná sťažnosť, a to v lehote jedného mesiaca od doručenia rozhodnutia krajského súdu oprávnenému subjektu, ktorú je potrebné podať na Krajský súd v Prešove (§ 443 ods. 1 v spojení s § 444 ods. 1 S.s.p.). V kasačnej sťažnosti sa musí okrem všeobecných náležitostí podania podľa § 57 uviesť označenie napadnutého rozhodnutia, údaj, kedy napadnuté rozhodnutie bolo sťažovateľovi doručené, opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 sa podáva (ďalej len „sťažnostné body“), návrh výroku rozhodnutia (sťažnostný návrh). Sťažnostné body možno meniť len do uplynutia lehoty na podanie kasačnej sťažnosti (§ 445 ods. 1,2 S.s.p.). Sťažovateľ alebo opomenutý sťažovateľ musí byť v konaní o kasačnej sťažnosti zastúpený advokátom. Kasačná sťažnosť a iné podania sťažovateľa alebo opomenutého sťažovateľa musia byť spísané advokátom. Tieto povinnosti neplatia, ak má sťažovateľ alebo opomenutý sťažovateľ, jeho zamestnanec alebo člen, ktorý za neho na kasačnom súde koná alebo ho zastupuje, vysokoškolské právnické vzdelanie druhého stupňa, ide o konania o správnej žalobe podľa § 6 ods. 2 písm. c) a d), je žalovaným Centrum právnej pomoci (§ 449 ods. 1,2 S.s.p.).

